ประจำเดือนมาวันที่ 1 มกรา หมดวันที่ 5 มกรา แล้ววันที่ 9 มีเพศสัมพัมธ์แบบสอดใส่ช่วงแรกแค่ไม่นาน แล้วแฟนค่อยช่วยตัวเองสักพักจึงเสร็จ แต่ไม่ได้ใช้ถุงยางป้องกันก็เลยกินยาคุมฉุกเฉิกไป ต่อมาวันที่ 14 มีเลือดออกประมาณ 3-4 วัน แล้ววันที่ 21 ก็มีอะไรกันอีกแบบเดิมและกินยาคุมฉุกเฉิกไป ตอนนี้(25 มค)ยังไม่มีประจำเดือน อยากทราบว่ามีโอกาสตั้งครรภ์เท่าไหร่คะ และควรเริ่มกินยาคุมกำเนิดแบบแผงยังไงดี
สวัสดีค่ะ การรับประทานยาคุมกำเนิดฉุกเฉิน (Emergency contraception) ประกอบไปด้วย ฮอร์โมนโปรเจสเตอโรนในระดับที่สูงค่ะ ซึ่งจะส่งผลกระทบระบบฮอร์โมนภายในร่างกาย ทั้งอาการคลื่นไส้ อาเจียน เวียนศีรษะ หรือเลือดออกผิดปกติ ตามหลังจากการใช้ยาค่ะ รวมไปถึงอาจกระทยต่อรอบเดือน ทำให้รอบเดือนคลาดเคลื่อนได้ค่ะทั้งนี้ เเนะนำให้สังเกตรอบเดือนค่ะ ถ้ามีเลือดออกผิดปกติต่อเนื่องกัน หรือรอบเดือนไม่มาใน 2-3 สัปดาห์ แนะนำให้ตรวจปัสสาวะดูการตั้งครรภ์ร่วมด้วยค่ะ เนื่องจากประสิทธิภาพของการใช้ยาคุมกำเนิดฉุกเฉิน ไม่ใช่ 100% ค่ะพร้อมทั้งรอจนกว่ารอบเดือนมาอย่างแน่นอน เเละมั่นใจว่าไม่มีการตั้งครรภ์ ถึงค่อยเริ่มรับประทานยาคุมกำเนิดได้ค่ะ โดยเริ่มภายในวันที่ 1-5 นับจากวันเเรกของรอบเดือนค่ะ